pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​ผู้ช่วยทูตทหารญี่ปุ่น ณ กรุงเทพฯ เข้าอำลาปลัดกระทรวงกลาโหม พร้อมแนะนำผู้ช่วยทูตทหารญี่ปุ่น ณ กรุงเทพฯ (คนใหม่)
วันอังคารที่ 25 กรกฎาคม 2566
​ผู้ช่วยทูตทหารญี่ปุ่น ณ กรุงเทพฯ เข้าอําลาปลัดกระทรวงกลาโหม พร้อมแนะนําผู้ช่วยทูตทหารญี่ปุ่น ณ กรุงเทพฯ (คนใหม่)
ในวันอังคารที่ 25 กรกฎาคม 2566 พันเอก มารุตะ ยูอิชิโร (COL MARUTA Yuichiro) ผู้ช่วยทูตทหารญี่ปุ่น ณ กรุงเทพฯ ได้เข้าอําลา พลเอก สนิธชนก สังขจันทร์ ปลัดกระทรวงกลาโหม ณ ห้องพระบารมีปกเกล้า กระทรวงกลาโหม
เพื่ออําลาในโอกาสครบวาระการปฏิบัติหน้าที่ พร้อมกันนี้ได้แนะนํา พันเอก UMETANI Eiji (อุเมะทานิ เอจิ) ผู้ช่วยทูตทหารญี่ปุ่น ณ กรุงเทพฯ (คนใหม่) ซึ่งจะเป็นประโยชน์ต่อการดําเนินความสัมพันธ์ระหว่างกันอย่างต่อเนื่องต่อไป ทั้งนี้ ตลอดระยะเวลาของการดํารงตําแหน่ง ผู้ช่วยทูตทหารญี่ปุ่น ณ กรุงเทพฯ ได้ปฏิบัติหน้าที่อย่างเต็มความสามารถ อีกทั้งยังมีส่วนช่วยสนับสนุนและประสานงานให้กระทรวงกลาโหมของไทยและกระทรวงกลาโหมญี่ปุ่น ได้ขยายความร่วมมือในทุกด้าน
นอกจากนี้ การพบกันในวันนี้ยังถือเป็นโอกาสอันดีที่จะได้ทําความรู้จักกับ ผู้ช่วยทูตทหารญี่ปุ่น ณ กรุงเทพฯ (คนใหม่) จากประสบการณ์การทํางานในตําแหน่งที่สําคัญต่าง ๆ จึงมีความเชื่อมั่นเป็นอย่างยิ่งว่าท่านจะสามารถปฏิบัติหน้าที่และสานต่อความสัมพันธ์อันดีระหว่างสองประเทศได้เป็นอย่างดี
สําหรับความสัมพันธ์อันดีระหว่างไทย - ญี่ปุ่น นั้น มีมาอย่างยาวนาน โดยในปีนี้จะเข้าสู่ปีที่ ๑๓๖ ของการสถาปนาความสัมพันธ์ทางการทูต (สถาปนาฯ เมื่อ ๒๖ ก.ย. ๒๔๓๐) ทั้งยังมีมิตรภาพระหว่างกันที่แน่นแฟ้นในทุกระดับ ทั้งในระดับราชวงศ์ ผู้นําประเทศ ผู้บังคับบัญชาระดับสูง รวมถึงด้านเศรษฐกิจ การเมือง สังคม และวัฒนธรรม ซึ่งมีบทบาทสําคัญต่อการพัฒนาความสัมพันธ์ของทั้งสองประเทศ
ด้านความร่วมมือทางทหารไทย - ญี่ปุ่น มีความร่วมมือระหว่างกันในหลายด้าน อาทิ การแลกเปลี่ยนการเยือน การแลกเปลี่ยนที่นั่งฝึกศึกษา และการฝึกในทุกระดับ โดยเฉพาะการมีส่วนร่วมในการทําให้การฝึกร่วม/ผสม Cobra Gold 2023 ประสบความสําเร็จลงด้วยดี ซึ่งนอกจากจะเป็นการพัฒนาขีดความสามารถของกําลังพลแล้ว ยังถือเป็นการเพิ่มขีดความสามารถในการบริหารจัดการงานด้านการบรรเทาสาธารณภัยได้อย่างมีประสิทธิภาพอีกด้วย
รัฐบาลไทย-ข่าวทำเนียบรัฐบาล-สำนักงานสถิติรายงานสถานการณ์มีงานทำของคนไทยยังเป็นขาขึ้น เผยไตรมาส2 เพิ่ม 6.6 แสนคน
วันอังคารที่ 1 สิงหาคม 2566
01/08/2566
สํานักงานสถิติรายงานสถานการณ์มีงานทําของคนไทยยังเป็นขาขึ้น เผยไตรมาส2 เพิ่ม 6.6 แสนคน
สํานักงานสถิติรายงานสถานการณ์มีงานทําของคนไทยยังเป็นขาขึ้น เผยไตรมาส2 เพิ่ม 6.6 แสนคน ส่วนการว่างงานทรงตัวที่ร้อยละ 1.1
วันนี้ 1 สิงหาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ในช่วงที่เศรษฐกิจฟื้นตัวจากโควิด19 รัฐบาลได้ติดตามสถานการณ์การด้านแรงงานทั่วประเทศ ซึ่งพบว่าภาวะการมีงานทําของประชาชนได้ปรับตัวดีขึ้นต่อเนื่อง สอดคล้องกับสถานการณ์ทางเศรษฐกิจ โดยสํานักงานสถิติแห่งชาติ(สสช.) ได้แจ้งข้อมูลจากการสํารวจสถานการณ์การมีงานทําของคนไทย ณ ไตรมาสที่ 2(เม.ย.-มิ.ย.) ปี 66 ว่า ทั้งจํานวนผู้มีงานทํา ผู้ทํางานเต็มเวลายังอยู่ในทิศทางปรับตัวขึ้น
ทั้งนี้ พบว่าในไตรมาสที่2 จํานวนผู้มีงานทําอยู่ที่ 39.7 ล้านคน เพิ่มขึ้น 6.6 แสนคน เมื่อเทียบกับช่วงไตรมาสเดียวกันของปี 65 ขณะที่ชั่วโมงการทํางานก็มากขึ้นสะท้อนถึงปริมาณงานในระบบที่มากขึ้น โดย สสช. พบว่าผู้ที่ทํางานเต็มเวลาหรือทํางาน 35-49 ชั่วโมงต่อสัปดาห์ เพิ่มขึ้นประมาณ 5.6 แสนคน เมื่อเทียบกับช่วงเดียวกันของปี 65 ส่วนผู้ที่ทํางาน 50 ชั่วโมงขึ้นไปต่อสัปดาห์ที่เพิ่มขึ้นประมาณ 3.5 แสนคน ในขณะที่ผู้ที่ทํางานน้อยกว่า 35 ชั่วโมงต่อสัปดาห์ลดลงประมาณ 2.4 แสนคน
น.ส.ไตรศุลี กล่าวว่า ทางด้านการว่างงานพบว่าในไตรมาส 2 มีผู้ว่างงานเฉลี่ย 4.3 แสนคน คิดเป็นอัตราการว่างงานร้อยละ 1.1 ลดลงเมื่อเทียบกับช่วงเดียวกันของปี 65 ที่การว่างงานอยู่ที่ 5.5 แสนคน หรือร้อยละ 1.4 และทรงตัวเมื่อเทียบกับไตรมาสที่ 1/66 ที่มีการว่างงาน 4.2 แสนคน หรือร้อยละ 1.1
“ตัวชี้วัดในภาพรวมของสถานการณ์แรงงานดีขึ้นและไม่มีสัญญาณบ่งชี้ที่น่ากังวล ในส่วนการว่างงานระยะยาว หรือผู้ที่ว่างงานเกินกว่า 1 ปีขึ้นไปนั้น ณ ไตรมาส2 ปี 66 จํานวนก็ลดลงเหลือ 7.4 หมื่นคน เทียบกับ 1.4 แสนคน ในช่วงเดียวกันของปี 65” น.ส.ไตรศุลี กล่าว
รัฐบาลไทย-ข่าวทำเนียบรัฐบาล-นายกฯ เตรียมลงพื้นที่ เยี่ยมผู้ได้รับบาดเจ็บและให้กำลังใจเจ้าหน้าที่ ณ พื้นที่เกิดเหตุโกดังพลุระเบิด ตำบลมูโนะ อำเภอสุไหงโก-ลก จังหวัดนราธิวาส
วันพฤหัสบดีที่ 3 สิงหาคม 2566
03/08/2566
นายกฯ เตรียมลงพื้นที่ เยี่ยมผู้ได้รับบาดเจ็บและให้กําลังใจเจ้าหน้าที่ ณ พื้นที่เกิดเหตุโกดังพลุระเบิด ตําบลมูโนะ อําเภอสุไหงโก-ลก จังหวัดนราธิวาส
นายกฯ เตรียมลงพื้นที่ เยี่ยมผู้ได้รับบาดเจ็บและให้กําลังใจเจ้าหน้าที่ ณ พื้นที่เกิดเหตุโกดังพลุระเบิด ตําบลมูโนะ อําเภอสุไหงโก-ลก จังหวัดนราธิวาส
วันที่ 3 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการเตรียมเดินทางลงพื้นที่จังหวัดนราธิวาส ในวันศุกร์ที่ 4 สิงหาคม 2566 นี้ เพื่อไปตรวจเยี่ยมศูนย์บัญชาการเหตุการณ์ ณ พื้นที่เกิดเหตุ กรณีเพลิงไหม้โกดังเก็บสินค้าดอกไม้เพลิง ตําบลมูโนะ อําเภอสุไหงโก-ลก จังหวัดนราธิวาส เมื่อวันที่ 29 กรกฎาคม 2566 ที่ผ่านมา
เวลาประมาณ 07.15 น. นายกรัฐมนตรีและรัฐมนตรีว่าการกระทรวงกลาโหม พร้อมคณะเดินทางโดยเครื่องบิน AIRBUS ACJ320 ของกองทัพอากาศ ไปยังท่าอากาศยานนราธิวาส จากนั้น เวลาประมาณ 09.15 น. นายกรัฐมนตรีพร้อมคณะเดินทางไปยังศูนย์บัญชาการเหตุการณ์ ณ พื้นที่เกิดเหตุ ตําบลมูโนะ อําเภอสุไหงโก-ลก จังหวัดนราธิวาส เพื่อตรวจเยี่ยมศูนย์บัญชาการเหตุการณ์ ณ พื้นที่เกิดเหตุด้วยตนเอง พร้อมให้กําลังใจเจ้าหน้าที่ผู้ปฏิงานทุกฝ่ายที่ร่วมแรงร่วมใจกันปฏิบัติหน้าที่อย่างเต็มความสามารถในการดูแล และช่วยเหลือประชาชนที่ได้รับผลกระทบจากเหตุการณ์ที่เกิดขึ้น จากนั้น นายกรัฐมนตรีและรัฐมนตรีว่าการกระทรวงกลาโหม จะเดินทางเยี่ยมผู้ได้รับบาดเจ็บ ณ โรงพยาบาลสุไหงโก-ลก เสร็จแล้วนายกรัฐมนตรีพร้อมคณะเดินทางกลับ
“นายกรัฐมนตรีมีความห่วงใยประชาชนในพื้นที่ที่ได้รับผลกระทบอย่างมาก โดยได้ติดตามสถานการณ์อย่างใกล้ชิดและได้สั่งการให้ทุกหน่วยงานที่เกี่ยวข้องเร่งให้ความช่วยเหลือประชาชนผู้ประสบเหตุในทุก ๆ ด้าน เพื่อบรรเทาความเดือดร้อนให้มากที่สุด ซึ่งการลงพื้นที่ในครั้งนี้ นายกรัฐมนตรีต้องการให้กําลังใจครอบครัวผู้สูญเสียชีวิต ผู้ได้รับบาดเจ็บ และเจ้าหน้าที่ผู้ปฏิบัติงานทุกฝ่าย” นางสาวรัชดา ย้ํา
รัฐบาลไทย-ข่าวทำเนียบรัฐบาล-กำหนดพื้นที่ “คุ้มครองสิ่งแวดล้อม” ในพื้นที่ 4 อำเภอ จ.เพชรบุรี และ 2 อำเภอ จ.ประจวบคีรีขันธ์
วันพฤหัสบดีที่ 3 สิงหาคม 2566
กําหนดพื้นที่ “คุ้มครองสิ่งแวดล้อม” ในพื้นที่ 4 อําเภอ จ.เพชรบุรี และ 2 อําเภอ จ.ประจวบคีรีขันธ์
....
ที่ประชุม ครม. (25 ก.ค. 66) เห็นชอบร่างประกาศกระทรวงทรัพยากรธรรมชาติและสิ่งแวดล้อม เรื่อง กําหนดเขตพื้นที่และมาตรการคุ้มครองสิ่งแวดล้อมในบริเวณพื้นที่ พ.ศ. ... ในพื้นที่ :
• อ.บ้านแหลม อ.เมืองเพชรบุรี อ.ท่ายาง อ.ชะอํา จ.เพชรบุรี
• อ.หัวหิน อ.ปราณบุรี จ.ประจวบคีรีขันธ์
.
โดยแบ่งพื้นที่ดังกล่าวออกเป็น 6 บริเวณ:
> บริเวณที่ 1 ได้แก่ พื้นที่ ต.บางตะบูน และ ต.บางตะบูนออก อ.บ้านแหลม จ.เพชรบุรี
> บริเวณที่ 2 ได้แก่ พื้นที่ ต.บ้านแหลม ต.บางขุนไทร ต ปากทะเล ต.บางแก้ว และ ต.แหลมผักเบี้ย อ.บ้านแหลม จ. เพชรบุรี
> บริเวณที่ 3 ได้แก่ พื้นที่ ต.หาดเจ้าสําราญ และ ต.หนองขนาน อ.เมืองเพชรบุรี, ต.ปึกเตียน อ.ท่ายาง ต.หนองศาลา และ ต.บางเก่า อ.ชะอํา จ.เพชรบุรี
> บริเวณที่ 4 ได้แก่ พื้นที่เทศบาลเมืองชะอํา อ.ชะอํา จ.เพชรบุรี และพื้นที่เทศบาลเมืองหัวหิน อ.หัวหิน จ.ประจวบคีรีขันธ์
> บริเวณที่ 5 ได้แก่ พื้นที่ตําบลปากน้ําปราณ อ.ปราณบุรี จ.ประจวบคีรีขันธ์
.
> บริเวณที่ 6 ได้แก่ พื้นที่ภายในแนวเขตตามประกาศกระทรวงเกษตรและสหกรณ์ เรื่อง กําหนดเขตพื้นที่ที่รับผิดชอบของคณะกรรมการประมงประจําจังหวัดในเขตทะเลชายฝั่ง พ.ศ. 2559
.
เว้นแต่พื้นที่ตามร่างกฎกระทรวงกําหนดให้บริเวณพื้นที่ “เกาะทราย เกาะสะเดา และเกาะขี้นก ต.หัวหิน อ.หัวหิน จ.ประจวบคีรีขันธ์” เป็นพื้นที่คุ้มครองทรัพยากรทางทะเลและชายฝั่ง พ.ศ. ...
.
การออกประกาศดังกล่าว เพื่อกําหนดมาตรการคุ้มครองสิ่งแวดล้อมในแต่ละบริเวณ กําหนดมาตรการเกี่ยวกับโรงงานที่ต้องมีเครื่องจักร หรืออุปกรณ์เพื่อควบคุมมลพิษหรือแก้ไขปัญหาสิ่งแวดล้อม รวมถึงกําหนดพื้นที่ว่างน้ําซึมผ่านได้ เป็นต้น และมีระยะเวลาใช้บังคับ 5 ปีนับแต่วันถัดจากวันประกาศในราชกิจจานุเบกษา
.
อ่านเพิ่มเติม คลิกhttps://www.thaigov.go.th/news/contents/details/70704
#ไทยคู่ฟ้า#สื่อสารรัฐบาลไทย
------------------
รัฐบาลไทย-ข่าวทำเนียบรัฐบาล-ปลัดดีอีเอส บรรยายพิเศษหลักสูตร TEN X
วันอังคารที่ 25 กรกฎาคม 2566
ปลัดดีอีเอส บรรยายพิเศษหลักสูตร TEN X
ปลัดดีอีเอส บรรยายพิเศษหลักสูตร TEN X
(25 กรกฎาคม 2566) ศาสตราจารย์พิเศษวิศิษฎ์ วิศิษฎ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นวิทยากรพิเศษหลักสูตร TEN X ปลดล็อกศักยภาพ เดินหน้าสู่โลกดิจิทัลทั้งภาครัฐและเอกชน ในหัวข้อ Digital Transformation in the Government and Public Sector โดยมี ดร.ชวพล จริยําวิโรจน์ กรรมการผู้จัดการบริษัท หัวเว่ย เทคโนโลยี่ (ประเทศไทย) จํากัด พร้อมด้วย นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม ร่วมด้วย เพื่อเสริมสร้างสังคมแห่งการเรียนรู้และยกระดับขีดความสามารถในการแข่งขันขององค์กรในไทยให้ทัดเทียมกับต่างประเทศ ณ ห้อง 10302 อาคาร 10 ชั้น 3 มหาวิทยาลัยหอการค้าไทย
___________________
รัฐบาลไทย-ข่าวทำเนียบรัฐบาล-​PM to visit firework explosion site in Narathiwat
วันพฤหัสบดีที่ 3 สิงหาคม 2566
03/08/2566
​PM to visit firework explosion site in Narathiwat
​PM to visit firework explosion site in Narathiwat
August 3, 2023, Deputy Government Spokesperson Ratchada Thanadirek disclosed that Prime Minister and Defense Minister Gen. Prayut Chan-o-cha will fly to Narathiwat on July 4, 2023 (Friday) to visit firework explosion site in Munoh subdistrict, Sungai Kolok district, Narathiwat province, and give moral support to affected victims of the incident which took place on July 29, 2023. His schedule is as follows:
The Prime Minister and delegation will leave Bangkok at 0715hrs to arrive in Narathiwat at 0915hrs. He will, then, travel to the incident command center, situated right at the explosion site, to observe the rescue operation, and give moral support to the staffs and affected victims. The Prime Minister will later go to Sungai Kolok Hospital to pay a visit to the injured before flying back to Bangkok.
According to the Deputy Government Spokesperson, the Prime Minister has had great concern over the wellbeing of local people, and has closely followed up on the situation. He also ordered concerned agencies to rush in rescuing and providing relief to the affected victims.
รัฐบาลไทย-ข่าวทำเนียบรัฐบาล-​EEC สุดปัง ผลสำเร็จรัฐบาล "พล.อ. ประยุทธ์" ระยะที่ 1 เม็ดเงินลงทุนทะลุเป้ากว่า 2 ล้านล้านบาท หนุนแผนระยะที่ 2 ปี 66-70 ตั้งเป้า 2.2 ล้านล้านบาท
วันพุธที่ 26 กรกฎาคม 2566
26/07/2566
​EEC สุดปัง ผลสําเร็จรัฐบาล "พล.อ. ประยุทธ์" ระยะที่ 1 เม็ดเงินลงทุนทะลุเป้ากว่า 2 ล้านล้านบาท หนุนแผนระยะที่ 2 ปี 66-70 ตั้งเป้า 2.2 ล้านล้านบาท
​EEC สุดปัง ผลสําเร็จรัฐบาล "พล.อ. ประยุทธ์" ระยะที่ 1 เม็ดเงินลงทุนทะลุเป้ากว่า 2 ล้านล้านบาท หนุนแผนระยะที่ 2 ปี 66-70 ตั้งเป้า 2.2 ล้านล้านบาท
วันที่ 26 กรกฎาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า จากความมุ่งมั่นของพล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในการฟื้นฟูเศรษฐกิจไทย เพื่อยกระดับคุณภาพชีวิตประชาชน ในฐานะประธานคณะกรรมการนโยบายเขตพัฒนาพิเศษภาคตะวันออก (กพอ.) หรือบอร์ด EEC ได้ผลักดันแผนพัฒนา EEC เพื่อให้เป็นพื้นที่เศรษฐกิจชั้นนําและเมืองที่น่าอยู่ของเอเชีย ยกระดับความสามารถในการแข่งขันของประเทศ ล่าสุดคณะกรรมการเขตพัฒนาพิเศษภาคตะวันออก เปิดเผย ผลการดําเนินงานแผนภาพรวมฯ อีอีซี ระยะที่ 1 (2561- 2565) ที่ผ่านมา ได้เน้นการพัฒนาโครงการสร้างพื้นฐานหลัก ทั้งด้านคมนาคม เทคโนโลยี และนวัตกรรม เตรียมความพร้อมด้านพื้นที่และแรงงาน สร้างโอกาสให้เกิดการลงทุนในอุตสาหกรรมเป้าหมาย และการสร้างงานและยกระดับคุณภาพชีวิตให้คนในพื้นที่ พบว่าสามารถดําเนินงานได้ตามเป้าหมายที่วางไว้ เกิดมูลค่าการลงทุนที่อนุมัติแล้วสูงกว่า 2 ล้านล้านบาท จากที่วางเป้าหมายไว้ 1.5 ล้านล้านบาท
ทั้งนี้ แบ่งเป็น โครงการร่วมลงทุนรัฐและเอกชน (PPP) 4 โครงสร้างพื้นฐานหลัก มูลค่าลงทุน 661,012 ล้านบาท ส่วนมูลค่าการออกบัตรส่งเสริมลงทุน โดยสํานักงานคณะกรรมการส่งเสริมการลงทุน (บีโอไอ) อยู่ที่ 1,250,305 ล้านบาท และงบบูรณาการอีอีซี มูลค่า 70,271 ล้านบาท
น.ส.ทิพานัน กล่าวว่า สําหรับแผนภาพรวมแผนภาพรวมเพื่อการพัฒนาอีอีซี พ.ศ. 2566- 2570วางเป้าหมายการลงทุน 2.2 ล้านบาท ตั้งเป้าหมายให้เกิดการลงทุนในพื้นที่เพิ่มขึ้น ผลักดันให้เกิดมูลค่าการลงทุนโดยเฉพาะจาก 5 คลัสเตอร์หลักได้แก่ การแพทย์ขั้นสูง ดิจิทัล ยานยนต์ไฟฟ้า (อีวี) BCG และบริการ พร้อมเป็นต้นแบบพัฒนาเชิงพื้นที่ที่สมบูรณ์แบบ เป้าหมายของนักลงทุนทั่วโลก ผลักดันให้คนในพื้นที่อีอีซีมีคุณภาพชีวิตที่ดีขึ้น นอกจากนี้ยังเตรียมเสนอออกกฎหมายลูก 44 ฉบับ เน้นเกี่ยวกับการลดอุปสรรคและต้นทุนในการประกอบกิจการ เพื่ออํานวยความสะดวกให้นักลงทุนที่สนใจด้วยการให้บริการภาครัฐแบบเบ็ดเสร็จครบวงจร(one stop service) เสมือนเป็นช่องทางด่วนให้กับนักลงทุนในการขอใบอนุญาตประกอบการ
โดยมีกรอบแนวทางการพัฒนาที่สําคัญๆ 5 ด้าน ประกอบด้วย
1. ส่งเสริมให้เกิดการลงทุนในอุตสาหกรรมและบริการแห่งอนาคตในพื้นที่อีอีซี
2. เพิ่มประสิทธิภาพ และการใช้ประโยชน์โครงสร้างพื้นฐานและระบบสาธารณูปโภค
3. ยกระดับทักษะแรงงานให้พร้อมต่อการเปลี่ยนแปลงเทคโนโลยีและนวัตกรรม
4. พัฒนาเมืองให้มีความทันสมัย น่าอยู่อาศัยและเหมาะสมกับการประกอบอาชีพ
5. เชื่อมโยงประโยชน์จากการลงทุนสู่ความยั่งยืนของชุมชน
“EECแจ้งเกิดได้จริง จะเกิดการพัฒนาอย่างต่อเนื่องและยั่งยืน วางรากฐานเศรษฐกิจวันนี้และในอนาคต ซึ่งในแผนระยะที่ 2 เชื่อว่าจะบรรลุเป้าหมายที่ตั้งไว้ ซึ่งจะส่งผลให้เกิดการจ้างงาน สร้างรายได้ ถ่ายทอดเทคโนโลยีและส่งผลต่อภาพรวมเศรษฐกิจไทยให้เติบโตแบบก้าวกระโดด”น.ส.ทิพานัน กล่าว
รัฐบาลไทย-ข่าวทำเนียบรัฐบาล-ปลัดฯ ณัฐพล ร่วมงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2566
วันพฤหัสบดีที่ 3 สิงหาคม 2566
30/07/2566
ปลัดฯ ณัฐพล ร่วมงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2566
ปลัดกระทรวงอุตสาหกรรม ณัฐพล ร่วมงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2566 เพื่อร่วมกันแสดงความจงรักภักดี และสํานึกในพระมหากรุณาธิคุณอันหาที่สุดมิได้ของพระบาทสมเด็จพระเจ้าอยู่หัว
วันที่ 29 กรกฎาคม 2566 ดร.ณัฐพล รังสิตพล ปลัดกระทรวงอุตสาหกรรม ร่วมงานสโมสรสันนิบาตเฉลิมพระเกียรติพระบาทสมเด็จพระเจ้าอยู่หัว เนื่องในโอกาสเฉลิมพระชนมพรรษา 28 กรกฎาคม 2566 โดยมีนางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นายภานุวัฒน์ ตริยางกูรศรี เลขาธิการคณะกรรมการอ้อยและน้ําตาลทราย นายนิรันดร์ ยิ่งมหิศรานนท์ อธิบดีกรมอุตสาหกรรมพื้นฐานและการเหมืองแร่ นายใบน้อย สุวรรณชาตรี อธิบดีกรมส่งเสริมอุตสาหกรรม ร่วมพิธี ณ ตึกสันติไมตรี ทําเนียบรัฐบาล
ในการนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดา เจ้าฟ้ามหาจักรีสิรินธร มหาวชิราลงกรณวรราชภักดี สิริกิจการิณีพีรยพัฒน รัฐสีมาคุณากรปิยชาติ สยามบรมราชกุมารี เสด็จไปในงาน โดยมีพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วยนางนราพร จันทร์โอชา ภริยา เฝ้าฯ รับเสด็จ นายกรัฐมนตรีกราบบังคมทูลถวายพระพรชัยมงคล ความว่า “ขอพระราชทานกราบบังคมทูลทรงทราบฝ่าละอองพระบาท เนื่องในศุภมงคลวันเฉลิมพระชนมพรรษาของพระบาทสมเด็จพระเจ้าอยู่หัว ได้เวียนมาบรรจบอีกวาระหนึ่ง ข้าพระพุทธเจ้า พลเอก ประยุทธ์ จันทร์โอชา นายกรัฐมนตรี ในนามของคณะรัฐมนตรี คณะทูตานุทูต ข้าราชการ และพสกนิกรชาวไทยทุกหมู่เหล่า มีความปลื้มปีติเป็นล้นพ้น ที่ใต้ฝ่าละอองพระบาททรงพระกรุณาเสด็จพระราชดําเนินมาในงานสโมสรสันนิบาต ที่รัฐบาลได้จัดขึ้นเพื่อร่วมกันแสดงความจงรักภักดี และสํานึกในพระมหากรุณาธิคุณอันหาที่สุดมิได้ของพระบาทสมเด็จพระเจ้าอยู่หัว ในวันนี้ ปวงข้าพระพุทธเจ้าต่างประจักษ์แจ้งในน้ําพระราชหฤทัยอันเปี่ยมด้วยพระเมตตาและพระราชปณิธานของพระบาทสมเด็จพระเจ้าอยู่หัว ที่ทรงปฏิบัติบําเพ็ญพระราชกรณียกิจนับเป็นอเนกประการ เพื่อสร้างความวัฒนาสถาพรแก่ราชอาณาจักร ทั้งพระราชทานความช่วยเหลือแก่อาณาราษฎรทุกแห่งหน เพื่อขจัดปัดเป่าความทุกข์ร้อน และเกื้อหนุนปวงประชาใต้ร่มพระบรมโพธิสมภารให้ได้พํานักอาศัยด้วยความผาสุกร่มเย็น พระมหากรุณาธิคุณอันหาที่สุดมิได้ของพระบาทสมเด็จพระเจ้าอยู่หัว และพระเกียรติคุณอันแผ่ไพศาล ได้สถิตอยู่ในดวงใจของพสกนิกรชาวไทยทุกหมู่เหล่า ในโอกาสอันเป็นมงคลยิ่งนี้ ปวงข้าพระพุทธเจ้าขอพระราชทานพระราชานุญาต ขอตั้งจิตอธิษฐานร่วมกันถวายพระพรชัยมงคล ขออาราธนาคุณพระศรีรัตนตรัย และพลานุภาพแห่งสิ่งศักดิ์สิทธิ์ในสากล อีกทั้ง พระบรมเดชานุภาพแห่งสมเด็จพระบุรพมหากษัตริยาธิราชเจ้าทุกพระองค์ โปรดอภิบาลประทานพรให้พระบาทสมเด็จพระเจ้าอยู่หัว สมเด็จพระนางเจ้าฯ พระบรมราชินี และพระบรมวงศานุวงศ์ทุกพระองค์ ทรงพระเจริญด้วยจตุรพิธพรชัย ทรงพระเกษมสําราญ พระบรมเดชานุภาพและพระบารมีแผ่ไพศาล มีพระราชประสงค์จํานงหมายสิ่งใด ขอจงสฤษดิ์ดั่งพระราชหฤทัยปรารถนา สถิตเป็นมิ่งขวัญปกเกล้าเหล่าพสกนิกรชาวไทย ตราบจิรัฐิติกาล ด้วยเกล้าด้วยกระหม่อม” วงมหิดลซิมโฟนีออร์เคสตร้า บรรเลงเพลงสรรเสริญพระบารมี จบแล้ว นายกรัฐมนตรีกล่าว “ทรงพระเจริญ” 3 ครั้ง
รัฐบาลไทย-ข่าวทำเนียบรัฐบาล-รมว.สุชาติ สั่ง กสร.กับ สปส.ลงพื้นที่เหตุโรงงานพลุระเบิดที่เชียงใหม่ หาสาเหตุ-เร่งช่วยเหลือตามสิทธิพึงได้
วันอังคารที่ 25 กรกฎาคม 2566
25/07/2566
รมว.สุชาติ สั่ง กสร.กับ สปส.ลงพื้นที่เหตุโรงงานพลุระเบิดที่เชียงใหม่ หาสาเหตุ-เร่งช่วยเหลือตามสิทธิพึงได้
รัฐมนตรีว่าการกระทรวงแรงงาน สั่งกรมสวัสดิการและคุ้มครองแรงงาน ลงพื้นที่พร้อมกับสํานักงานประกันสังคม ช่วยเหลือลูกจ้างโรงงานพลุระเบิด จ.เชียงใหม่
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีเหตุโรงงานผลิตพลุดอกไม้ไฟระเบิดในพื้นที่ จ.เชียงใหม่ว่า ตนได้สั่งการให้กรมสวัสดิการและคุ้มครองแรงงาน ร่วมกับสํานักงานประกันสังคม ลงพื้นที่เพื่อตรวจสอบหาสาเหตุและเร่งช่วยเหลือลูกจ้างผู้ประกันตนที่ได้รับบาดเจ็บตามสิทธิ เบื้องต้นได้รับรายงานว่าเหตุดังกล่าวเกิดขึ้นเมื่อวันที่ 24 กรกฎาคม 2566 เวลา 12.00 น. ที่ร้านค้าดอกไม้เพลิงแห่งหนึ่ง ต.สันปูเลย อ.ดอยสะเก็ด จ.เชียงใหม่ โดยมีเสียงพลุระเบิดดังขึ้นเป็นระยะ และมีควันไฟพวยพุ่ง เจ้าหน้าที่ดับเพลิงร่วมกันระดมรถดับเพลิงเข้าพื้นที่เพื่อสกัดและสามารถระงับเหตุได้ มีผู้ได้รับบาดเจ็บจํานวน 8 ราย ตรวจสอบแล้วเป็นผู้ประกันตน จํานวน 2 ราย คือ นางจุรี น้ําพี้ เป็นผู้ประกันตนมาตรา 39 รักษาพยาบาลอยู่ในห้อง ICU ที่ รพ.เทพปัญญา และ นส.ศิวราภรณ์ ศิริรัตน์ เป็นผู้ประกันตนมาตรา 39 รักษาพยาบาลที่ รพ.ลานนา ส่วนอีก 6 ราย บาดเจ็บเล็กน้อย(ตรวจสอบแล้วไม่ได้เป็นผู้ประกันตน) อย่างไรก็ตาม ผมได้สั่งการให้หน่วยงานในสังกัดกระทรวงแรงงาน ติดตามสถานการณ์อย่างใกล้ชิดและเข้าช่วยเหลือนายจ้าง ลูกจ้าง ที่ได้รับผลกระทบ พร้อมตรวจสอบข้อเท็จจริงเพิ่มเติมเพื่อดําเนินการตามอํานาจหน้าที่ ในส่วนของผู้ได้รับบาดเจ็บกรณีเป็นผู้ประกันตน มอบหมายให้สํานักงานประกันสังคมดูแลผู้บาดเจ็บให้ได้รับสิทธิประโยชน์ตามกฎหมายต่อไป
ด้านนายนิยม สองแก้ว อธิบดีกรมสวัสดิการและคุ้มครองแรงงาน กล่าวเพิ่มเติมว่า ผมได้ส่งพนักงานตรวจความปลอดภัย สํานักงานสวัสดิการและคุ้มครองแรงงานจังหวัดเชียงใหม่ (สสค.เชียงใหม่) และศูนย์ความปลอดภัยในการทํางานเขต 5 (ศปข.5) ลงพื้นที่ตรวจหาสาเหตุ และจะเชิญนายจ้าง รวมถึงผู้ที่เกี่ยวข้องมาสอบข้อเท็จจริงเพิ่มเติมถึงสาเหตุดังกล่าว พร้อมตรวจสอบว่า นายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554, กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับการป้องกันและระงับอัคคีภัย พ.ศ. 2555 , กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางาน เกี่ยวกับสารเคมีอันตราย พ.ศ. 2556 หรือไม่ หากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
รัฐบาลไทย-ข่าวทำเนียบรัฐบาล-“ชัยวุฒิ” ย้ำ พ.ร.ก. ปราบภัยไซเบอร์ ลดปัญหาอาชญากรรม มั่นใจสภาฯ ลงมติเห็นชอบกว่า 431 เสียง
วันพฤหัสบดีที่ 3 สิงหาคม 2566
“ชัยวุฒิ” ย้ํา พ.ร.ก. ปราบภัยไซเบอร์ ลดปัญหาอาชญากรรม มั่นใจสภาฯ ลงมติเห็นชอบกว่า 431 เสียง
“ชัยวุฒิ” ย้ํา พ.ร.ก. ปราบภัยไซเบอร์ ลดปัญหาอาชญากรรม มั่นใจสภาฯ ลงมติเห็นชอบกว่า 431 เสียง
วันนี้(3ส.ค.66)นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)พร้อมด้วยศาสตราจารย์พิเศษวิศิษฏ์วิศิษฏ์สรอรรถปลัดกระทรวงดิจิทัลเพื่อเศรษฐกิจและสังคมและนายเวทางค์พ่วงทรัพย์รองปลัดกระทรวงดิจิทัลเพื่อเศรษฐกิจและสังคมพร้อมด้วยผู้แทนจากสํานักงานตํารวจแห่งชาติสํานักงานกฤษฎีกาสํานักงานกสทช.สํานักงานปปง.กรมสอบสวนคดีพิเศษธนาคารแห่งประเทศไทยสมาคมธนาคารไทยเข้าร่วมชี้แจงต่อที่ประชุมสภาผู้แทนราษฎรโดยมีวาระการพิจารณาพระราชกําหนดมาตรการป้องกันและปราบปรามอาชญากรรมทางเทคโนโลยีพ.ศ. 2566เพื่อใช้มาตรการป้องกันและปราบปรามอาชญากรรมทางเทคโนโลยีแก้ไขปัญหาการเปิดบัญชีม้าซิมม้าและยับยั้งการทําธุรกรรมการโอนเงินของคนร้ายต่อเป็นทอดๆเพื่อให้สามารถติดตามทรัพย์สินคืนให้กับผู้เสียหายได้ทันอีกด้วย
ทั้งนี้การจัดทําพระราชกําหนดมาตรการป้องกันและปราบปรามอาชญากรรมทางเทคโนโลยีพ.ศ. 2566จะส่งผลให้การแก้ไขปัญหาอาชญากรรมทางเทคโนโลยีลดลงได้อย่างรวดเร็ว ตลอดจนยังอํานวยความสะดวกในการร้องทุกข์ให้แก่ประชาชนโดยสามารถนําเทคโนโลยีมาใช้ในการปฏิบัติงานได้อย่างมีประสิทธิภาพเพื่อรักษาความปลอดภัยและความมั่นคงในทางเศรษฐกิจของประเทศ
__________
รัฐบาลไทย-ข่าวทำเนียบรัฐบาล-ออกกฎคุม “โครงสร้างโรงแรม” ยกระดับมาตรฐานความปลอดภัย รองรับการขยายตัวภาคการท่องเที่ยว
วันพฤหัสบดีที่ 27 กรกฎาคม 2566
ออกกฎคุม “โครงสร้างโรงแรม” ยกระดับมาตรฐานความปลอดภัย รองรับการขยายตัวภาคการท่องเที่ยว
.....
ที่ประชุม ครม. (25 ก.ค. 66) เห็นชอบร่างกฎกระทรวงกําหนดลักษณะและระบบความปลอดภัยของอาคารที่ใช้ประกอบธุรกิจโรงแรม พ.ศ.....
.
ทั้งนี้ เป็นการกําหนดลักษณะและระบบความปลอดภัยของอาคารที่ใช้ประกอบธุรกิจโรงแรม เพื่อให้เหมาะสมและสอดคล้องกับประเภทอาคารที่ใช้ประกอบธุรกิจโรงแรมในปัจจุบัน
.
โดยกําหนดให้ผู้ที่จะใช้อาคารเพื่อประกอบธุรกิจโรงแรมต้องดําเนินการตามที่กําหนดในส่วนที่เกี่ยวกับ "โครงสร้างโรงแรม ระบบป้องกันและระงับอัคคีภัย ระบบทางหนีไฟ ลักษณะภายในและภายนอกอาคาร" เช่น
.
• โครงสร้างหลัก บันได และวัสดุ : ต้องมีโครงสร้างหลักที่มั่นคงแข็งแรง สามารถรับน้ําหนักบรรทุกได้ปลอดภัย หากมีมากกว่า 3 ชั้น ต้องมีโครงสร้างหลักและผนังที่ทําด้วยวัสดุถาวรที่เป็นวัสดุไม่ติดไฟ
• ติดตั้งระบบป้องกันและระงับอัคคีภัย และจัดให้มีระบบป้องกันและระงับอัคคีภัยเพิ่มเติม :
- มีที่เก็บน้ําสํารอง กําหนดลักษณะเส้นทางหนีไฟของโรงแรม มีป้ายบอกตําแหน่งที่มองเห็นชัด
• พื้นที่ภายในอาคารและที่ว่างภายนอกอาคาร :
- มีระยะดิ่งของห้องพักต้องไม่น้อยกว่า 2.6 เมตร ห้องพักที่อยู่ในโครงสร้างของหลังคาหรือผนังลาดเอียงต้องมีระยะดิ่งไม่น้อยกว่า 1.8 เมตร, หากมีห้องพักรวม ให้มีผู้พักได้ไม่เกิน 40 คน ต้องมีทางเดินภายในห้องกว้างไม่น้อยกว่า 1.2 เมตร
• กรณีนําอาคารลักษณะพิเศษ เช่น เต็นท์ โครงสร้างแบบอัดอากาศ (bubble) รถพ่วงตู้คอนเทนเนอร์ บ้านต้นไม้ ท่อคอนกรีตสําเร็จรูป ตู้คอนเทนเนอร์ มาใช้ประกอบธุรกิจธุรกิจโรงแรม :
- ต้องมีคุณสมบัติที่เกี่ยวกับการลามไฟ, ติดตั้งเครื่องดับเพลิงแบบมือถือไม่น้อยกว่า 1 เครื่องต่อพื้นที่ใช้สอยไม่เกิน 112 ตารางเมตร, ให้ได้รับยกเว้นไม่ต้องปฏิบัติเกี่ยวกับขนาดห้อง แต่ต้องมีอัตราส่วนพื้นที่ห้องพักต่อผู้พักไม่น้อยกว่า 3 ตารางเมตร
.
กฎกระทรวงดังกล่าว จะส่งผลให้ผู้ประกอบการสามารถดําเนินธุรกิจได้ “ถูกต้องตามกฎหมาย” และยังสนับสนุนผู้ประกอบการโดยเฉพาะ “เอสเอ็มอีในเมืองท่องเที่ยวเมืองรอง” สามารถนําอาคารที่มีรูปแบบพิเศษอื่นมาประกอบธุรกิจที่ได้มาตรฐานและมีความปลอดภัยแก่ผู้รับบริการ
.
อ่านเพิ่มเติม คลิกhttps://www.thaigov.go.th/news/contents/details/70694
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สธ.รวมพลังจัดกิจกรรม MOPH Big Cleaning Day เฉลิมพระเกียรติฯ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566
วันพฤหัสบดีที่ 27 กรกฎาคม 2566
สธ.รวมพลังจัดกิจกรรม MOPH Big Cleaning Day เฉลิมพระเกียรติฯ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566
ปลัดกระทรวงสาธารณสุข นําคณะผู้บริหารและบุคลากร ร่วมกิจกรรม MOPH Big Cleaning Day เพื่อเฉลิมพระเกียรติฯ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566 โดยปลูกต้นรวงผึ้ง พรรณไม้ประจํารัชกาล
ปลัดกระทรวงสาธารณสุข นําคณะผู้บริหารและบุคลากร ร่วมกิจกรรม MOPH Big Cleaning Day เพื่อเฉลิมพระเกียรติฯ เนื่องในโอกาสวันเฉลิมพระชนมพรรษา พระบาทสมเด็จพระเจ้าอยู่หัว 28 กรกฎาคม 2566 โดยปลูกต้นรวงผึ้ง พรรณไม้ประจํารัชกาล พร้อมดูแลภูมิทัศน์ ทําความสะอาด และกําจัดแหล่งเพาะพันธุ์ลูกน้ํายุงลาย บริเวณโดยรอบสํานักงานปลัดกระทรวงสาธารณสุข
วันนี้ (27 กรกฎาคม 2566) ที่ สํานักงานปลัดกระทรวงสาธารณสุข นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานเปิดกิจกรรม MOPH Big Cleaning Day ประจําปี 2566 และกล่าวว่า กระทรวงสาธารณสุข จัดกิจกรรม Big Cleaning Day ขึ้น เพื่อเฉลิมพระเกียรติและรําลึกในพระมหากรุณาธิคุณ และแสดงความจงรักภักดีต่อสถาบันพระมหากษัตริย์ เนื่องในโอกาสวันเฉลิมพระชนมพรรษา พระบาทสมเด็จพระปรเมนทรรามาธิบดีศรีสินทร มหาวชิราลงกรณ พระวชิรเกล้าเจ้าอยู่หัว 28 กรกฎาคม 2566 อีกทั้งยังเป็นการสร้างความสามัคคีและส่งเสริมความสัมพันธ์อันดีระหว่างบุคลากรในองค์กรด้วย
สําหรับกิจกรรมในวันนี้ คณะผู้บริหารได้ร่วมกันปลูกต้นรวงผึ้ง จํานวน 10 ต้น ซึ่งเป็นพรรณไม้ประจํารัชกาลที่ 10 มีดอกสีเหลืองโดดเด่น ตรงกับสีประจําวันพระราชสมภพ ช่วยเพิ่มพื้นที่สีเขียว และช่วยลดภาวะโลกร้อน พร้อมนําบุคลากรร่วมกันดูแลรักษาภูมิทัศน์ ทําความสะอาดพื้นที่บริเวณรอบตึกสํานักงานปลัดกระทรวงสาธารณสุข และถนนวิเชียรแพทยาคม (ด้านหน้าสํานักงานคณะกรรมการอาหารและยา จนถึงกรมควบคุมโรค) สํารวจพื้นที่เพื่อกําจัดแหล่งเพาะพันธุ์ลูกน้ํายุงลาย และใส่ทรายกําจัดลูกน้ํา เพื่อป้องกันควบคุมการระบาดของโรคไข้เลือดออกในช่วงฤดูฝนนี้
******************************************* 27 กรกฎาคม 2566
รัฐบาลไทย-ข่าวทำเนียบรัฐบาล-รองปลัดกระทรวงเกษตรฯ ประชุมติดตามการดำเนินงานขับเคลื่อนสินค้าโคนม เน้นลดต้นทุนอาหารสัตว์ เพิ่มแหล่งเงินทุน เตรียมความพร้อม FTA
วันศุกร์ที่ 28 กรกฎาคม 2566
รองปลัดกระทรวงเกษตรฯ ประชุมติดตามการดําเนินงานขับเคลื่อนสินค้าโคนม เน้นลดต้นทุนอาหารสัตว์ เพิ่มแหล่งเงินทุน เตรียมความพร้อม FTA
รองปลัดกระทรวงเกษตรฯ ประชุมติดตามการดําเนินงานขับเคลื่อนสินค้าโคนม เน้นลดต้นทุนอาหารสัตว์ เพิ่มแหล่งเงินทุน เตรียมความพร้อม FTA
เมื่อวันที่ 27 กรกฎาคม 2566 นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมติดตามการดําเนินงานการขับเคลื่อนสินค้าโคนม โดยมีกรมปศุสัตว์ สํานักงานเศรษฐกิจการเกษตร กรมส่งเสริมสหกรณ์ และองค์การส่งเสริมกิจการโคนมแห่งประเทศไทย (อ.ส.ค.) เข้าร่วม ณ ห้องประชุมกระทรวงเกษตรและสหกรณ์ และผ่านระบบ Zoom Meeting โดยมีสาระสําคัญการประชุมคือ
1) ติดตามความก้าวหน้าประเด็นการลดต้นทุนอาหารสัตว์ และแนวทางการขยายผลในเกษตรกรรายย่อย สหกรณ์โคนมและการเชื่อมโยงวัตถุดิบต่าง ๆ ในพื้นที่
2) ติดตามการใช้วัตถุดิบอาหารสัตว์เพื่อทดแทนอาหารข้น ได้แก่ หญ้ามันสยาม ใบมันสําหลัง ถั่วเหลือง ถั่วเขียว และโครงการลดต้นทุนเพื่อชดเชยค่าวัตถุดิบอาหารสัตว์เพื่อช่วยเกษตรกรรายย่อย เสนอกระทรวงพาณิชย์
3) การขับเคลื่อนกลุ่มเกษตรกร/สหกรณ์ฯ ให้เข้าถึงแหล่งเงินทุน
4) การเฝ้าระวังและตรวจสอบการปนเปื้อนนมผง
5) การเตรียมตัว FTA ของเกษตรกรผู้เลี้ยงโคนมและผู้มีส่วนเกี่ยวข้องกับอุตสาหกรรมโคนมทั้งระบบ
และ 6) แนวทางการบันทึกปริมาณน้ํานมของเกษตรกร เพื่อต่อยอดฐานข้อมูลโคนมระดับชาติ
"การประชุมในครั้งนี้ เป็นการติดตามความคืบหน้าการดําเนินงานขับเคลื่อนสินค้าโคนม ซึ่งกระทรวงเกษตรฯ ให้ความสําคัญเป็นอย่างยิ่ง โดยได้วางแนวทางการลดต้นทุนอาหารสัตว์ เพิ่มแหล่งเงินทุน และเตรียมความพร้อม FTA เพื่อช่วยเหลือเกษตรกรผู้เลี้ยงโคนมให้สามารถแข่งขันได้ในตลาดโลก" นายอภัย กล่าว
รัฐบาลไทย-ข่าวทำเนียบรัฐบาล-สธ.เผย ก.พ. เห็นชอบเพิ่มระดับชำนาญการพิเศษ กลุ่มพยาบาลวิชาชีพ 9.2 พันตำแหน่ง
วันอังคารที่ 25 กรกฎาคม 2566
สธ.เผย ก.พ. เห็นชอบเพิ่มระดับชํานาญการพิเศษ กลุ่มพยาบาลวิชาชีพ 9.2 พันตําแหน่ง
รองปลัดกระทรวงสาธารณสุข เผย อ.ก.พ.วิสามัญบริหารทรัพยากรบุคคล ก.พ. เห็นชอบให้เพิ่มระดับชํานาญการพิเศษ กลุ่มพยาบาลวิชาชีพ สังกัดสํานักงานปลัดกระทรวงสาธารณสุข 9,277 ตําแหน่ง โดยยกเว้นการยุบรวมตําแหน่ง เตรียมทําไทม์ไลน์ขั้นตอนวิธีการดําเนินงานต่อไป
วันนี้ (25 กรกฎาคม 2566) นพ.ทวีศิลป์ วิษณุโยธิน รองปลัดกระทรวงสาธารณสุข กล่าวว่า เมื่อวันที่ 20 กรกฎาคมที่ผ่านมา ตนพร้อมด้วย พญ.อัจฉรา นิธิอภิญญาสกุล ผู้ตรวจราชการกระทรวงสาธารณสุข เขตสุขภาพที่ 5 และนายสรรเสริญ นามพรหม ผู้อํานวยการกองบริหารทรัพยากรบุคคล สํานักงานปลัดกระทรวงสาธารณสุข ได้เข้าร่วมชี้แจงกรณีการขอเพิ่มตําแหน่งระดับชํานาญการพิเศษของพยาบาลวิชาชีพ โดยยกเว้นการยุบรวมตําแหน่ง ในการประชุมคณะอนุกรรมการวิสามัญ (อ.ก.พ.วิสามัญ) เกี่ยวกับการบริหารทรัพยากรบุคคลระบบเปิด ที่มีคุณหญิงทิพาวดี เมฆสวรรค์ เป็นประธาน ซึ่งหลังจากกระทรวงสาธารณสุขให้ข้อมูลต่างๆ แล้ว ที่ประชุมได้เห็นชอบการให้ตําแหน่งชํานาญการพิเศษ จํานวน 10,124 ตําแหน่ง ในจํานวนนี้เป็นของสํานักงานปลัดกระทรวงสาธารณสุข จํานวน 9,277 ตําแหน่ง
โดยให้กระทรวงสาธารณสุขดําเนินการตามแนวทาง ดังนี้ 1.คํานึงถึงงบประมาณที่จะต้องใช้ในกรณีนี้ 2.กําหนดตําแหน่งตามภาระงาน 3.จัดการสื่อสารองค์กรที่มีประสิทธิภาพ และ 4.ให้ผู้ตรวจราชการกระทรวงสาธารณสุขทุกเขตสุขภาพ วางแผนจัดสรรและกํากับกระบวนการภายในขั้นตอนต่อจากนี้ กองบริหารทรัพยากรบุคคล และกองการพยาบาล จะกําหนดระยะเวลา ลําดับขั้นตอนและรายละเอียดวิธีการดําเนินการ เพื่อเสนอต่อผู้บริหารกระทรวงสาธารณสุขต่อไป
นอกจากนี้ นายปิยวัฒน์ ศิวรักษ์ เลขาธิการคณะกรรมการข้าราชการพลเรือน (ก.พ.) ได้แนะนําให้คณะกรรมการร่วม สธ.และ ก.พ. ติดตามการดําเนินการทั้งเรื่องนี้และเรื่องอื่น ๆ ตามมติร่วมเมื่อวันที่ 20 มิถุนายน 2566 อย่างต่อเนื่อง
*************************************** 25 กรกฎาคม 2566
รัฐบาลไทย-ข่าวทำเนียบรัฐบาล-28 กรกฎาคม วันเฉลิมพระชนมพรรษาพระบาทสมเด็จพระเจ้าอยู่หัว
วันพฤหัสบดีที่ 27 กรกฎาคม 2566
28 กรกฎาคม วันเฉลิมพระชนมพรรษาพระบาทสมเด็จพระเจ้าอยู่หัว
...
รัฐบาลไทย-ข่าวทำเนียบรัฐบาล-ปลัด สธ. เปิดประชุมวิชาการชมรมสาธารณสุขแห่งประเทศไทย ภาคใต้ “ก้าวสู่ระบบสุขภาพปฐมภูมิที่มีคุณค่าภายใต้รูปแบบระบบสุขภาพระดับอำเภอ”
วันพุธที่ 26 กรกฎาคม 2566
ปลัด สธ. เปิดประชุมวิชาการชมรมสาธารณสุขแห่งประเทศไทย ภาคใต้ “ก้าวสู่ระบบสุขภาพปฐมภูมิที่มีคุณค่าภายใต้รูปแบบระบบสุขภาพระดับอําเภอ”
ปลัดกระทรวงสาธารณสุข เปิดประชุมวิชาการชมรมสาธารณสุขแห่งประเทศไทย ภาคใต้ “ก้าวสู่ระบบสุขภาพปฐมภูมิที่มีคุณค่าภายใต้รูปแบบระบบสุขภาพระดับอําเภอ” เพื่อประชาชนได้รับบริการอย่างไร้รอยต่อ พร้อมมอบรางวัลชนะเลิศผลงานทางวิชาการ
ปลัดกระทรวงสาธารณสุข เปิดประชุมวิชาการชมรมสาธารณสุขแห่งประเทศไทย ภาคใต้ “ก้าวสู่ระบบสุขภาพปฐมภูมิที่มีคุณค่าภายใต้รูปแบบระบบสุขภาพระดับอําเภอ” เพื่อประชาชนได้รับบริการอย่างไร้รอยต่อ พร้อมมอบรางวัลชนะเลิศผลงานทางวิชาการ และสํานักงานสาธารณสุขอําเภอ/โรงพยาบาลส่งเสริมสุขภาพตําบลดีเด่นระดับจังหวัด เขต และภาค
วันนี้ (26 กรกฎาคม 2566) ที่โรงแรมบรรจงบุรี อําเภอเมือง จังหวัดสุราษฎร์ธานี นายแพทย์โอภาส การย์กวินพงศ์ ปลัดกระทรวงสาธารณสุข เปิดการประชุมวิชาการชมรมสาธารณสุขแห่งประเทศไทย ภาคใต้ “ก้าวสู่ระบบสุขภาพปฐมภูมิที่มีคุณค่าภายใต้รูปแบบระบบสุขภาพระดับอําเภอ” (Step To Quality Primary Health Care Under New Model Smart District Health System) ประจําปี 2566 พร้อมมอบรางวัลสํานักงานสาธารณสุขอําเภอและโรงพยาบาลส่งเสริมสุขภาพตําบลดีเด่น ระดับจังหวัด เขต และภาค รวมทั้งผลงานวิชาการยอดเยี่ยมระดับประเทศ รวม 34 รางวัล โดยมี นายบันดาล สถิรชวาล รองผู้ว่าราชการจังหวัดสุราษฎร์ธานี นายแพทย์กิตติศักดิ์ อักษรวงศ์ ผู้ตรวจราชการกระทรวงสาธารณสุข เขตสุขภาพที่ 11 นายประพันธ์ ใยบุญมี ประธานชมรมสาธารณสุขแห่งประเทศไทย นายวีรศักดิ์ เบญอะหลี ประธานชมรมสาธารณสุขแห่งประเทศไทย ภาคใต้ คณะผู้บริหาร และบุคลากรสาธารณสุข จาก 14 จังหวัด ภาคใต้ เข้าร่วมกว่า 800 คน
นายแพทย์โอภาส กล่าวว่า ระบบสุขภาพปฐมภูมิเป็นกลไกสําคัญที่จะทําให้เกิดความมั่นคงด้านสุขภาพในระดับพื้นที่ ต้องมีการพัฒนาให้มีคุณภาพในทุกมิติ ทั้งการส่งเสริมสุขภาพ การควบคุมป้องกันโรค การรักษาพยาบาล และการฟื้นฟูสภาพ เพื่อให้ประชาชนเข้าถึงการบริการสุขภาพที่มีมาตรฐานได้อย่างทั่วถึง สะดวก รวดเร็ว และใกล้บ้าน โรงพยาบาลส่งเสริมสุขภาพตําบล และสํานักงานสาธารณสุขอําเภอ ซึ่งเป็นหน่วยงานด้านสาธารณสุขในพื้นที่ จึงต้องมีความเข้าใจกระบวนทัศน์ใหม่ในงานสาธารณสุข โดยเฉพาะการทํางานภายใต้รูปแบบระบบสุขภาพระดับอําเภอ และปรับกลยุทธ์การทํางานเชิงรุกให้สอดคล้องกับระบบบริการที่เปลี่ยนไป เพื่อให้เกิดระบบสุขภาพปฐมภูมิที่มีคุณค่าและตอบสนองต่อความต้องการของประชาชนอย่างแท้จริง
ด้าน นายวีรศักดิ์ กล่าวว่า การจัดประชุมวิชาการครั้งนี้ มีวัตถุประสงค์ให้บุคลากรสาธารณสุขทุกระดับทุกสังกัด ได้แลกเปลี่ยนเรียนรู้การดําเนินงานและร่วมกันขับเคลื่อนระบบสุขภาพปฐมภูมิได้อย่างไร้รอยต่อ รวมทั้งมีการประกวดผลงานวิชาการ 5 ประเภท ได้แก่ งานวิจัย, งานประจําสู่งานวิจัย (R2R), งานพัฒนาคุณภาพต่อเนื่อง (CQI), นวัตกรรม และการเล่าเรื่องผ่านภาพถ่ายด้านการแพทย์ (Photo Voice) ซึ่งมีผลงานชนะเลิศ จํานวน 15 ผลงาน จากผลงานที่ผ่านการคัดเลือกรอบสุดท้าย 177 ผลงาน และการมอบรางวัลให้กับสํานักงานสาธารณสุขอําเภอ และโรงพยาบาลส่งเสริมสุขภาพตําบลดีเด่น ระดับจังหวัด เขต และภาค รวม 19 รางวัล
******************************************* 26 กรกฎาคม 2566
รัฐบาลไทย-ข่าวทำเนียบรัฐบาล-“วราวุธ” ปิดหลักสูตร ปธส.10 ปลื้มสร้างผู้นำร่วมขับเคลื่อนงานการเปลี่ยนแปลงสภาพภูมิอากาศและสิ่งแวดล้อม
วันพุธที่ 2 สิงหาคม 2566
“วราวุธ” ปิดหลักสูตร ปธส.10 ปลื้มสร้างผู้นําร่วมขับเคลื่อนงานการเปลี่ยนแปลงสภาพภูมิอากาศและสิ่งแวดล้อม
“วราวุธ” ปิดหลักสูตร ปธส.10 ปลื้มสร้างผู้นําร่วมขับเคลื่อนงานการเปลี่ยนแปลงสภาพภูมิอากาศและสิ่งแวดล้อม
“วราวุธ” ปิดหลักสูตร ปธส.10 ปลื้มสร้างผู้นําร่วมขับเคลื่อนงานการเปลี่ยนแปลงสภาพภูมิอากาศและสิ่งแวดล้อม
วันที่ 21 กรกฎาคม 2566 เวลา 13.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานในพิธีปิดการศึกษาอบรมหลักสูตรประกาศนียบัตรธรรมาภิบาลสิ่งแวดล้อม สําหรับนักบริหารระดับสูง รุ่นที่ 10 (ปธส.10) โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม พร้อมคณะผู้บริหาร ทส. เข้าร่วมในพิธี ณ ห้องประชุมอารีย์สัมพันธ์ กรมส่งเสริมคุณภาพสิ่งแวดล้อม โดยได้มีการนําเสนอสารนิพนธ์ของนักศึกษา ปธส.10 ทั้ง 7 กลุ่ม
รมว.ทส. ได้กล่าวแสดงความยินดีกับผู้สําเร็จการศึกษาอบรม ทั้ง 70 ท่าน โดยหวังเป็นอย่างยิ่งว่า หลักสูตรประกาศนียบัตรธรรมาภิบาลสิ่งแวดล้อมสําหรับนักบริหารระดับสูง จะเป็นเครื่องมือเสริมสร้างศักยภาพผู้บริหารระดับสูงขององค์กรให้เป็นผู้บริหารยุคใหม่ที่พร้อมเป็นผู้นําการเปลี่ยนแปลงและเป็นต้นแบบด้านการเปลี่ยนแปลงสภาพภูมิอากาศและสิ่งแวดล้อม นําไปใช้ในการกําหนดนโยบาย เชื่อมโยงบริหารจัดการแบบองค์รวม และบูรณาการตามหลักธรรมาภิบาล ตลอดจนสร้างเครือข่าย ความร่วมมือทุกภาคส่วน เพราะปัญหาการเปลี่ยนแปลงสภาพภูมิอากาศและสิ่งแวดล้อม ถือเป็นประเด็นที่ได้รับความสนใจทั้งในระดับประเทศ ระดับภูมิภาค และระดับโลก เราในฐานะเป็นประชากรของโลก ต้องมีความรับผิดชอบในการร่วมกันแก้ไขปัญหาที่กําลังเกิดขึ้น โดยผู้สําเร็จการศึกษาอบรมในหลักสูตรนี้ จะเป็นภาคีเครือข่ายที่สําคัญของกระทรวงทรัพยากรธรรมชาติและสิ่งแวดล้อมในการขับเคลื่อนภารกิจนี้ให้สําเร็จดังเป้าหมายที่วางไว้ และนําผลแห่งความสําเร็จไปสู่การป้องกันและแก้ไขปัญหาด้านทรัพยากรธรรมชาติและสิ่งแวดล้อมของประเทศอันจะเป็นประโยชน์ต่อการขับเคลื่อนงานให้เป็นไปตามเจตนารมณ์ของหลักสูตรและขับเคลื่อนสู่การพัฒนาอย่างยั่งยืนต่อไป
รัฐบาลไทย-ข่าวทำเนียบรัฐบาล-รมว.เฮ้ง ห่วงลูกจ้างโดนท่อลมร้อนไหม้เสียชีวิต สั่ง กสร. และ สปส. เร่งช่วยเหลือสิทธิประโยชน์พร้อมตรวจสอบข้อเท็จจริง
วันอังคารที่ 25 กรกฎาคม 2566
25/07/2566
รมว.เฮ้ง ห่วงลูกจ้างโดนท่อลมร้อนไหม้เสียชีวิต สั่ง กสร. และ สปส. เร่งช่วยเหลือสิทธิประโยชน์พร้อมตรวจสอบข้อเท็จจริง
รมว.เฮ้ง ห่วงลูกจ้างโดนท่อลมร้อนไหม้เสียชีวิต สั่ง กสร. และ สปส. เร่งช่วยเหลือสิทธิประโยชน์พร้อมตรวจสอบข้อเท็จจริง
รัฐมนตรีว่าการกระทรวงแรงงาน ห่วงใยกรณีลูกจ้างโดนท่อลมร้อนไหม้ทั้งตัวเสียชีวิต สั่งการให้กรมสวัสดิการและคุ้มครองแรงงาน (กสร.) และสํานักงานประกันสังคม (สปส.) เร่งช่วยเหลือสิทธิประโยชน์พร้อมตรวจสอบข้อเท็จจริงกรณีดังกล่าวโดยด่วน
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีกรณีลูกจ้างโดนท่อลมร้อนไหม้ทั้งตัวเสียชีวิต ว่า ก่อนอื่นผมต้องขอแสดงความเสียใจกับญาติผู้เสียชีวิต ในขณะเดียวกันผมได้สั่งการให้กรมสวัสดิการและคุ้มครองแรงงาน พร้อมด้วยหน่วยงานสังกัดกระทรวงแรงงานเข้าพื้นที่ตรวจสอบสถานที่เกิดเหตุ โดยพนักงานตรวจความปลอดภัย สํานักงานสวัสดิการและคุ้มครองแรงงานจังหวัดสมุทรปราการ รายงานเบื้องต้น ว่า เมื่อวันที่ 5 กรกฎาคม 2566 เวลา 10.00 น. ลูกจ้าง ชื่อ นายยศวรรธน์ พ้นภัย อายุ 22 ปี ตําแหน่งช่างเทคนิค ลูกจ้างของบริษัทแห่งหนึ่งในนิคมอุตสาหกรรมบางปู ได้รับอุบัติเหตุจากการทํางานทําให้ลูกจ้างโดนท่อลมร้อนไหม้ทั้งตัว ยกเว้นหน้าอกและท้อง ได้เข้ารับการรักษาที่โรงพยาบาลเมืองสมุทรปากน้ํา (บางปู) จังหวัดสมุทรปราการ ตั้งแต่วันที่ 5 กรกฎาคม2566 และเสียชีวิตในวันที่ 23 กรกฎาคม 2566 หลังจากลูกจ้างได้เสียชีวิต ผมได้มอบหมายให้สํานักงานประกันสังคมจังหวัดสมุทรปราการเร่งดําเนินการช่วยเหลือจ่ายสิทธิประโยชน์ให้แก่ญาติผู้เสียชีวิตพึงได้รับ และให้กรมสวัสดิการและคุ้มครองแรงงานดําเนินการในส่วนที่เกี่ยวข้องตามอํานาจหน้าที่ต่อไป
นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า ในส่วนที่เกี่ยวข้องกับอํานาจหน้าที่ของกรมฯ ได้กําชับสํานักงานสวัสดิการและคุ้มครองแรงงานจังหวัดสมุทรปราการ (สสค.สมุทรปราการ) และศูนย์ความปลอดภัยในการทํางาน เขต 10 สมุทรปราการ เร่งตรวจสอบข้อมูลเพิ่มเติม โดยพนักงานตรวจความปลอดภัย สสค.สมุทรปราการ ได้มีหนังสือเชิญนายจ้างมาพบวันที่ 27 กรกฎาคมนี้ เพื่อสอบข้อเท็จจริงเพิ่มเติม ว่า นายจ้างมีการปฏิบัติฝ่าฝืนพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวง กําหนดมาตรฐานในการบริหาร จัดการ และดําเนินการ ด้านความปลอดภัย อาชีวอนามัย และสภาพแวดล้อม ในการทํางานเกี่ยวกับเครื่องจักร ปั้นจั่น และหม้อน้ํา พ.ศ. 2564 หรือไม่ ซึ่งถ้าหากนายจ้างไม่ปฏิบัติตามกฎหมายดังกล่าวจะดําเนินการตามกฎหมายต่อไป
นายบุญสงค์ ทัพชัยยุทธ์ เลขาธิการสํานักงานประกันสังคม กล่าวว่า สํานักงานประกันสังคมจังหวัดสมุทรปราการ แจ้งว่าลูกจ้างผู้เสียชีวิต เป็นผู้ประกันตนตามกฎหมาย ทายาทจะได้รับสิทธิประโยชน์จากกองทุนเงินทดแทน ดังนี้ เป็นค่ารักษาพยาบาลตามอัตราที่กําหนดในกฎกระทรวง ค่าทดแทนกรณีหยุดพักรักษาตัวอัตราเดือนละ 9,422 บาท เป็นเวลา 18 วัน (5-22 กรกฎาคม 2566) เป็นเงิน 5,653.20 บาท ค่าทําศพ 50,000 บาท ค่าทดแทนกรณีเสียชีวิตอัตราเดือนละ 9,422 บาท เป็นเวลา 10 ปี เป็นเงิน 1,130,640 บาท และเงินบําเหน็จชราภาพกรณีเสียชีวิต จํานวน 19,072.03 บาท (ยังไม่รวมดอกผล) รวมเป็นเงินทั้งสิ้น 1,205,365.23 บาท
รัฐบาลไทย-ข่าวทำเนียบรัฐบาล-“ทิพานัน”เผย “พล.อ.ประยุทธ์”ยินดี “เทนนิส พาณิภัค”สร้างประวัติศาสตร์ แชมป์กีฬามหาวิทยาลัยโลก3สมัยซ้อน
วันพฤหัสบดีที่ 3 สิงหาคม 2566
03/08/2566
“ทิพานัน”เผย “พล.อ.ประยุทธ์”ยินดี “เทนนิส พาณิภัค”สร้างประวัติศาสตร์ แชมป์กีฬามหาวิทยาลัยโลก3สมัยซ้อน
“ทิพานัน”เผย “พล.อ.ประยุทธ์”ยินดี “เทนนิส พาณิภัค”สร้างประวัติศาสตร์
แชมป์กีฬามหาวิทยาลัยโลก3สมัยซ้อน
วันที่ 3 สิงหาคม 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แสดงความยินดีกับ “เทนนิส” น.ส.พาณิภัค วงศ์พัฒนกิจ นักเทควันโดหญิงไทย สร้างประวัติศาสตร์เป็นนักกีฬาไทยคนแรก ที่คว้าเหรียญทอง 3 สมัยติดต่อกันในรายการแข่งขันกีฬามหาวิทยาลัยโลก ครั้งที่ 31 "เฉิงตูเกมส์ 2021" ที่เมืองเฉิงตู ประเทศจีน เมื่อวันที่ 1 สิงหาคมที่ผ่านมา
น.ส.ทิพานัน กล่าวว่า โดย น.ส.พาณิภัค เจ้าของแชมป์โอลิมปิกเกมส์ 2020 เจ้าของเหรียญทอง โอลิมปิกเกมส์ 2020 รุ่น 49 กิโลกรัม เอาชนะ ครี ลีเดน จากกัมพูชา 2-0 ยก เข้ารอบก่อนรองชนะเลิศ ชนะ อูชราล บัต-เออร์เดเน จากมองโกเลีย 2-0 ยก จากนั้นรอบรองชนะเลิศ เอาชนะ หลัว เหมียวอี้ จากจีน 2-0 ยกและในรอบชิงชนะเลิศ พบกับ แมร์เว ดินเซน แชมป์โลกคนล่าสุดจากตุรกี โดย น.ส.พาณิภัคโชว์ฟอร์มได้ยอดเยี่ยมเอาชนะไป 2-0 ยก คว้าเหรียญทองมาครองได้สําเร็จ คว้าเหรียญทองกีฬามหาวิทยาลัยโลก 3 สมัยติดต่อกันหลังเคยได้แชมป์มหาวิทยาลัยโลกมาแล้ว 2 ครั้ง เมื่อปี 2017 ที่ไต้หวัน และ 2019
“พล.อ.ประยุทธ์ ขอบคุณนักกีฬาไทยและผู้เกี่ยวข้องที่สร้างชื่อเสียงให้กับประเทศไทย โดยเฉพาะเทนนิส พาณิภัค ที่เป็นตัวอย่างของเยาวชนในการฝึกซ้อมและมีวินัย จนประสบความสําเร็จ โดยที่ผ่านมารัฐบาลภายใต้การนําของได้ส่งเสริมให้มีการพัฒนากีฬาทุกประเภทอย่างต่อเนื่อง พัฒนาวิทยาศาสตร์การกีฬา เพื่อเพิ่มศักยภาพและขีดความสามารถในการแข่งขันในระดับประเทศและระดับสากล พัฒนาโครงสร้างพื้นฐานทางการกีฬาเพื่อประชาชน ตลอดจนสร้างนักกีฬาเพื่อความเป็นเลิศและพัฒนาการกีฬาสู่การสร้างเศรษฐกิจอย่างครบวงจร”น.ส.ทิพานัน กล่าว
รัฐบาลไทย-ข่าวทำเนียบรัฐบาล-กรมทางหลวง ร่วมกับ วสท. ลงพื้นที่ตรวจสอบความแข็งแรงโครงสร้างสะพานกลับรถเกือกม้าบริเวณหน้าเซ็นทรัลพระราม 2 ยืนยันโครงสร้างมีความมั่นคงแข็งแรงตามมาตรฐานของงานด้านวิศวกรรม
วันพฤหัสบดีที่ 27 กรกฎาคม 2566
กรมทางหลวง ร่วมกับ วสท. ลงพื้นที่ตรวจสอบความแข็งแรงโครงสร้างสะพานกลับรถเกือกม้าบริเวณหน้าเซ็นทรัลพระราม 2 ยืนยันโครงสร้างมีความมั่นคงแข็งแรงตามมาตรฐานของงานด้านวิศวกรรม
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยความคืบหน้าการซ่อมแซมสะพานกลับรถบนทางหลวงหมายเลข 35 กม. ที่ 6+188 (สะพานกลับรถเกือกม้าบริเวณหน้าเซ็นทรัลพระราม 2) หลังเกิดรอยแตกร้าวว่า ขณะนี้แขวงทางหลวงธนบุรีได้ดําเนินการซ่อมแซมรอยแตกที่ชํารุดแล้วเสร็จ เปิดใช้งานได้เป็นปกติ มีความปลอดภัย และจะปรับระดับปูยางผิวถนนช่วงทางขึ้นสะพานให้เรียบ เพื่อความสะดวกในการสัญจร โดยเมื่อวันที่ 26 กรกฎาคม 2566 อธิบดีกรมทางหลวง พร้อมด้วยนายมนตรี เดชาสกุลสม ผู้ตรวจราชการกระทรวงคมนาคม ในฐานะประธานคณะกรรมการกํากับตรวจสอบความปลอดภัยโครงการก่อสร้างขนาดใหญ่ของกระทรวงฯ รศ.เอนก ศิริพานิชกร ประธานที่ปรึกษาอนุกรรมการวิศวกรรมโครงสร้างและสะพาน วิศวกรรมสถานแห่งประเทศไทยในพระบรมราชูปถัมภ์ (วสท.) ผู้เชี่ยวชาญจากมหาวิทยาลัยพระจอมเกล้าธนบุรี และเจ้าหน้าที่กรมทางหลวง (ทล.) ร่วมลงพื้นที่ทดสอบความแข็งแรงของโครงสร้างสะพานกลับรถ โดยใช้วิธีการตรวจสอบเชิงพินิจด้วยเทคนิคการรวมภาพ (Image Stitching Method) นําผลไปจัดระดับความเสียหายของสะพาน การตรวจสอบความแข็งแรงแบบไม่ทําลายโครงสร้าง และติดเซ็นเซอร์วัดค่าต่าง ๆ จากการทดสอบการรับน้ําหนักบรรทุก เพื่อประเมินสมรรถนะของสะพาน จากนั้นนําข้อมูลทั้งหมดมาวิเคราะห์ประมวลผลในโปรแกรมคอมพิวเตอร์ โดยมีวัตถุประสงค์ในการตรวจหาความเสียหายของสะพาน และเสนอวิธีการซ่อมแซมต่อไป
รศ.เอนก ศิริพานิชกร กล่าวว่า ผลการตรวจสอบสภาพของสะพานโดยรวมยังอยู่ในเงื่อนไขที่ดี และจากผลการทดสอบน้ําหนักบรรทุก พบว่าโครงสร้างสะพานยังคงมีความสามารถในการรับน้ําหนักบรรทุกตามเกณฑ์การออกแบบ ดังนั้นขอให้ความมั่นใจกับผู้ใช้สะพานว่าโครงสร้างมีความมั่นคงแข็งแรง ตามมาตรฐานงานด้านวิศวกรรม
รัฐบาลไทย-ข่าวทำเนียบรัฐบาล-กรมบัญชีกลางปรับปรุงหลักเกณฑ์การเบิกจ่ายตรงค่ายากลุ่มโรครูมาติก
วันอังคารที่ 25 กรกฎาคม 2566
25/07/2566
กรมบัญชีกลางปรับปรุงหลักเกณฑ์การเบิกจ่ายตรงค่ายากลุ่มโรครูมาติก
กรมบัญชีกลางได้ปรับปรุงหลักเกณฑ์การเบิกจ่ายค่ารักษาพยาบาลสําหรับผู้ป่วยกลุ่มโรครูมาติกซึ่งจําเป็นต้องใช้ยาที่มีค่าใช้จ่ายสูง ในระบบเบิกจ่ายตรงสําหรับผู้ป่วยกลุ่มโรครูมาติก เพื่อให้ผู้ป่วยได้รับการรักษาพยาบาลตามความเหมาะสม จําเป็น และมีประสิทธิภาพยิ่งขึ้น
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้ปรับปรุงหลักเกณฑ์การเบิกจ่ายค่ารักษาพยาบาลสําหรับผู้ป่วยกลุ่มโรครูมาติกซึ่งจําเป็นต้องใช้ยาที่มีค่าใช้จ่ายสูง ในระบบเบิกจ่ายตรงสําหรับผู้ป่วยกลุ่มโรครูมาติก (Rheumatic Disease Prior Authorization : RDPA) เพื่อให้ผู้ป่วยได้รับการรักษาพยาบาลตามความเหมาะสม จําเป็น และมีประสิทธิภาพมากยิ่งขึ้น รวมทั้งเพื่อให้การเบิกจ่ายค่ารักษาพยาบาลเป็นไปอย่างสมเหตุผล สอดคล้องกับการพัฒนาของบัญชียาหลักแห่งชาติ โดยมีสาระสําคัญ ดังนี้
1. ปรับปรุงแก้ไขลําดับการใช้ยาในการรักษาผู้ป่วยโรคข้ออักเสบรูมาตอยด์ (Rheumatoid arthritis) โดยให้สามารถเลือกใช้ยา Adalimumab, Infliximab หรือ Rituximab เป็นขนานแรก
2. ยกเลิกอัตราเบิกจ่ายค่ายา Adalimumab และ Infliximab และกําหนดให้เบิกจ่ายค่ายาดังกล่าว ตามหลักเกณฑ์การกําหนดราคายา ตามหนังสือกรมบัญชีกลาง ด่วนที่สุด ที่ กค 0417/ว 177 ลงวันที่ 24 พฤศจิกายน 2549 เนื่องจากยา Adalimumab และ Infliximab มีราคาที่ลดลงมาก
3. กรณีโรคข้อและกระดูกสันหลังอักเสบ (Spondyloarthritis) ปัจจุบันในระบบ RDPA มีรายการยา Adalimumab, Infliximab และ Secukinumab เป็นทางเลือกในการรักษา ซึ่งมีค่าใช้จ่ายแตกต่างกันมาก จึงขอให้แพทย์พิจารณาให้การรักษาด้วยยา Adalimumab หรือ Infliximab เป็นลําดับแรกก่อน
“หลักเกณฑ์ฯ ดังกล่าว จะมีผลใช้บังคับกับค่ารักษาพยาบาลที่เกิดขึ้นตั้งแต่วันที่ 1 สิงหาคม 2566 เป็นต้นไป รายละเอียดตามหนังสือกรมบัญชีกลาง ที่ กค 0416.2/ว 405 ลงวันที่ 13 กรกฎาคม 2566 ทั้งนี้ สามารถสอบถามรายละเอียดเพิ่มเติมได้ที่กองสวัสดิการรักษาพยาบาล กรมบัญชีกลาง หมายเลขโทรศัพท์ 02 127 7000 ต่อ 6850 หรือ 6851 ในวัน เวลาราชการ หรือสืบค้นข้อมูลได้ที่เว็บไซต์กรมบัญชีกลาง www.cgd.go.th หัวข้อ รักษาพยาบาล/ข้อมูลน่ารู้เกี่ยวกับค่ารักษาพยาบาล/รายการยาที่กรมบัญชีกลางกําหนดหลักเกณฑ์ไว้เป็นการเฉพาะ” อธิบดีกรมบัญชีกลาง กล่าว
รัฐบาลไทย-ข่าวทำเนียบรัฐบาล-ครม.ไฟเขียว เพิ่มตำแหน่งงานด้านสาธารณสุข – ดูแลสวัสดิการ แก้ปัญหาขาดแคลนบุคลากรทางการแพทย์
วันพฤหัสบดีที่ 27 กรกฎาคม 2566
ครม.ไฟเขียว เพิ่มตําแหน่งงานด้านสาธารณสุข – ดูแลสวัสดิการ แก้ปัญหาขาดแคลนบุคลากรทางการแพทย์
.....
ที่ประชุมครม. (25 ก.ค. 66) รับทราบผลการหารือร่วมกันระหว่างกระทรวงสาธารณสุขและสํานักงาน ก.พ. เกี่ยวกับการแก้ไขปัญหากรณีการลาออกของบุคลากรทางการแพทย์ ที่จําเป็นต้องแก้ไขปัญหาร่วมกันอย่างเป็นระบบ โดยมีประเด็นสําคัญที่ต้องได้รับการพัฒนา ทั้งด้านการขาดแคลนอัตรากําลัง ความก้าวหน้าในสายงาน การเพิ่มอัตราการผลิตบุคลากรทางการแพทย์ที่ขาดแคลน ปรับปรุงการจ่ายค่าตอบแทน และสวัสดิการให้แก่บุคลากร
.
จึงเห็นควรตั้งคณะทํางานร่วมของทั้ง 2 หน่วยงาน กําหนดกรอบประเด็นปัญหาภาพรวม และประเด็นที่จะต้องแก้ไขเร่งด่วน (Priority Issues) เพื่อแก้ไขปัญหาให้ทันสถานการณ์ เหมาะสม และสร้างขวัญกําลังใจแก่บุคลากร
.
สําหรับแนวทางการแก้ไข กําหนดเป็น 2 ระยะ
1) ระยะเร่งด่วน เช่น การแก้ไขปัญหาขาดแคลนบุคลากรทางการแพทย์ โดยกําหนดตําแหน่งวิชาการ ระดับชํานาญการพิเศษ ในราชการส่วนภูมิภาคเพิ่มมากขึ้น นําร่องกับสายงานพยาบาลวิชาชีพ ในกระทรวงสาธารณสุขก่อน แล้วขยายผลต่อไปยังสายงานอื่น ๆ และส่วนราชการอื่นต่อไป
2) ระยะยาว เช่น การเพิ่มกําลังการผลิตนักศึกษาในสายงานบุคลากรทางการแพทย์ ปรับปรุงพัฒนาระบบสวัสดิการและค่าตอบแทนบุคลากรทางการแพทย์
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-อัปเดต! โครงการรถไฟทางคู่ระยะเร่งด่วน 7 เส้นทาง ใกล้เปิดใช้งานอีก 3 เส้นทาง
วันพฤหัสบดีที่ 3 สิงหาคม 2566
อัปเดต! โครงการรถไฟทางคู่ระยะเร่งด่วน 7 เส้นทาง ใกล้เปิดใช้งานอีก 3 เส้นทาง
.....
ปัจจุบัน การพัฒนาโครงสร้างพื้นฐานด้านคมนาคม โดยเฉพาะ “โครงการรถไฟทางคู่ ระยะเร่งด่วน 7 เส้นทาง” พบว่ามีความคืบหน้า
.
• ก่อสร้างแล้วเสร็จและเปิดให้บริการได้แล้ว 2 โครงการ:
1.ช่วงชุมทางฉะเชิงเทรา - ชุมทางคลองสิบเก้า - ชุมทางแก่งคอย ระยะทาง 106 กิโลเมตร เปิดให้บริการไปแล้วเมื่อปี 62
2.ช่วงชุมทางถนนจิระ - ขอนแก่น ระยะทาง 187 กิโลเมตร เปิดให้บริการแล้ว เมื่อปี 63
.
• อยู่ระหว่างดําเนินการก่อสร้างและใกล้แล้วเสร็จ 3 โครงการ:
1.โครงการช่วงนครปฐม - หัวหิน
2.โครงการช่วงหัวหิน - ประจวบคีรีขันธ์
3.โครงการช่วงประจวบคีรีขันธ์ - ชุมพร
.
โดยภาพรวมของทั้ง 3 โครงการ ในส่วนของงานโยธาได้ดําเนินการ “ใกล้เสร็จครบทั้งหมด” และเริ่มมีการทดลองเปิดใช้ทางคู่ใหม่บางช่วงเพื่อทดสอบระบบทางไปแล้ว โดยมีแผนเปิดใช้งานจริงช่วงเดือน ก.ย. 66 เริ่มจากสถานีนครปฐม ถึงสถานีสะพลี อ.ปะทิว จ.ชุมพร
.
• โครงการที่อยู่ระหว่างก่อสร้างอ 2 โครงการ:
1.ช่วงลพบุรี-ปากน้ําโพ
2.ช่วงมาบกะเบา-ชุมทางถนนจิระ
.
นอกจากนี้ยังมีโครงการก่อสร้าง “ทางรถไฟสายใหม่” 2 โครงการ:
1.ช่วงเด่นชัย - เชียงราย - เชียงของ
2.ช่วงบ้านไผ่ - มุกดาหาร - นครพนม
.
ทั้งนี้ เมื่อการก่อสร้างโครงการรถไฟทางคู่ระยะเร่งด่วน 7 เส้นทาง และเส้นทางสายใหม่ 2 เส้นทางแล้วเสร็จ จะช่วยเพิ่มสัดส่วนทางคู่ทั่วประเทศมากถึง 10 เท่า หรือคิดเป็น 65% ของระยะทางรวมทั้งหมด
.
อ่านเพิ่มเติม คลิกhttps://www.thaigov.go.th/news/contents/details/70617
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รองปลัดฯ พีรพันธ์ ประชุมคณะกรรมการบริหารกรรมการบริหารกองทุนหมุนเวียน ครั้งที่ 2/2566
วันพฤหัสบดีที่ 27 กรกฎาคม 2566
รองปลัดฯ พีรพันธ์ ประชุมคณะกรรมการบริหารกรรมการบริหารกองทุนหมุนเวียน ครั้งที่ 2/2566
รองปลัดฯ พีรพันธ์ ประชุมคณะกรรมการบริหารกรรมการบริหารกองทุนหมุนเวียน ครั้งที่ 2/2566
นายพีรพันธ์ คอทอง รองปลัดกระทรวงเกษตรและสหกรณ์ เป็นประธานการประชุมคณะกรรมการบริหารกองทุนหมุนเวียน เพื่อการกู้ยืมแก่เกษตรกรและผู้ยากจน ครั้งที่ 2/2566 ณ ห้องประชุมกระทรวงเกษตรและสหกรณ์ (ห้อง 135) และผ่านระบบ Zoom Meeting โดยที่ประชุมได้รับทราบรายงาน ดังนี้ 1. รายงานผลการเบิกจ่ายเงินกองทุนหมุนเวียนเพื่อการกู้ยืมแก่เกษตรกรและผู้ยากจน ปี 2566 2. รายงานผลการรับจ่ายเงินและผลการดําเนินงานให้ความช่วยเหลือเกษตรกรและผู้ยากจน ตามระเบียบสํานักนายกรัฐมนตรี ว่าด้วยกองทุนหมุนเวียนเพื่อการกู้ยืมแก่เกษตรกรและผู้ยากจน พ.ศ. 2546 และที่แก้ไขเพิ่มเติม 3. รายงานผลการดําเนินงานตามบันทึกข้อตกลงประเมินผลการดําเนินงานกองทุนหมุนเวียนฯ ประจําปีบัญชี 2566 (รอบ 9 เดือน)
นอกจากนี้ ที่ประชุมยังได้ร่วมกันพิจารณาประเด็นที่สําคัญ ได้แก่ 1. การขอความเห็นชอบปรับแผนการดําเนินงานกองทุนหมุนเวียนเพื่อการกู้ยืมแก่เกษตรกรและผู้ยากจน ประจําปีงบประมาณ พ.ศ. 2566 ในส่วนของงบลงทุน 2. ขอความเห็นชอบแผนปฏิบัติการกองทุนหมุนเวียนฯ ระยะ 4 ปี (ประจําปีบัญชี 2567 - 2570) และแผนปฏิบัติการกองทุนหมุนเวียนฯ ประจําปีบัญชี 2567 3. ขอความเห็นชอบแผนปฏิบัติการดิจิทัลกองทุนหมุนเวียนฯ ระยะ 4 ปี (ประจําปีบัญชี 2567 - 2570) และแผนปฏิบัติการดิจิทัลกองทุนหมุนเวียนฯ ประจําปีบัญชี 2567 4. ขอความเห็นชอบแผนการบริหารทรัพยากรบุคคลกองทุนหมุนเวียนฯ ระยะ 4 ปี (ประจําปีบัญชี 2567 - 2570) และแผนปฏิบัติการบริหารทรัพยากรบุคคลกองทุนหมุนเวียนฯ ประจําปีบัญชี 2567 5. ขออนุมัติงบประมาณรายจ่ายประจําปีงบประมาณ พ.ศ. 2567 เงินกองทุนหมุนเวียนเพื่อการกู้ยืมแก่เกษตรกรและผู้ยากจน และ 6. การพิจารณาร่างกําหนดตัวชี้วัด การประเมินผลการดําเนินงานทุนหมุนเวียน ประจําปีบัญชี 2567
รัฐบาลไทย-ข่าวทำเนียบรัฐบาล-กรมธนารักษ์เปิดจ่ายแลกเหรียญกษาปณ์ที่ระลึก 130 ปี องค์กรอัยการ
วันพุธที่ 26 กรกฎาคม 2566
26/07/2566
กรมธนารักษ์เปิดจ่ายแลกเหรียญกษาปณ์ที่ระลึก 130 ปี องค์กรอัยการ
กรมธนารักษ์จัดทําเหรียญกษาปณ์ที่ระลึก 130 ปี องค์กรอัยการ โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา มีลวดลาย
วันนี้ (27 กรกฎาคม 2566) ณ กรมธนารักษ์ นายจําเริญ โพธิยอด อธิบดีกรมธนารักษ์ เปิดเผยว่า กรมธนารักษ์ กระทรวงการคลัง จัดทําเหรียญกษาปณ์ที่ระลึก 130 ปี องค์กรอัยการ เพื่อเป็นการน้อมสํานึกในพระมหากรุณาธิคุณพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ที่พระองค์ทรงนําระบบอัยการในประเทศภาคพื้นยุโรป และอังกฤษมาปฏิรูประบบกฎหมายและการศาลของไทย รวมทั้งเพื่อเป็นที่ระลึก และเผยแพร่ประชาสัมพันธ์ผลงานของสํานักงานอัยการสูงสุดให้หน่วยงาน องค์กร ประชาชนทั่วไปได้รับทราบ โดยจัดทําเป็นเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท ประเภทธรรมดา มีลวดลาย
ด้านหน้า กลางเหรียญมีพระบรมรูปพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว ทรงฉลองพระองค์ชุดสากล ภายในวงขอบเหรียญเบื้องล่างมีข้อความว่า “พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว”
ด้านหลัง กลางเหรียญมีรูปเครื่องหมายราชการของสํานักงานอัยการสูงสุด ภายในวงขอบเหรียญเบื้องบนมีข้อความว่า “๑๓๐ ปี องค์กรอัยการ ๑ เมษายน ๒๕๖๖” เบื้องล่างมีข้อความว่า “ประเทศไทย” ด้านขวามีเลขบอกราคาว่า “๒๐” ด้านซ้ายมีข้อความว่า “บาท”
ผู้ที่ประสงค์จะขอแลกเหรียญกษาปณ์ที่ระลึกดังกล่าว สามารถติดต่อขอแลกได้ตั้งแต่วันที่ 3 สิงหาคม 2566 เป็นต้นไป ตามช่องทางดังนี้
ส่วนกลาง
• กองบริหารเงินตรา ถนนพหลโยธิน จังหวัดปทุมธานี โทร. 0 2565 7944
• หน่วยรับและจ่ายแลกเหรียญกษาปณ์ ถนนจักรพงษ์ กรุงเทพมหานคร โทร. 0 2282 4109
• หน่วยจ่ายแลกเหรียญกษาปณ์ ถนนพระรามที่ 6 กรุงเทพมหานคร โทร. 0 2618 6340
ส่วนภูมิภาค
• สํานักงานธนารักษ์พื้นที่ทั่วประเทศ
ช่องทางออนไลน์
• www.treasury.go.th (บริการออนไลน์ระบบบริการอิเล็กทรอนิกส์ด้านเหรียญ)
โดยการสั่งซื้อผ่านช่องทางออนไลน์ ผู้สั่งซื้อเป็นผู้รับภาระค่าใช้จ่ายในการจัดส่ง
ทั้งนี้ สามารถสอบถามรายละเอียดเพิ่มเติมได้ที่กองบริหารเงินตรา โทร. 0 2565 7944 และCall Center กรมธนารักษ์ โทร. 0 2059 4999